તપોભૂમિ અંકલેશ્વર નગરના સિદ્ધ ટેકરી રામકુંડ ખાતે માંડવ ઋષિના તપથી પ્રસન્ન થઇ સ્વયંભુ રીતે શિવલિંગ સ્વરૂપે બિરાજેલા ભગવાન શિવના માંડવેશ્વર મહાદેવ મંદિર ખાતે કાળી ચૌદશ નિમિતે વિશેષ કાર્યક્રમનું આયોજન કરવામાં આવે છે. અહીં 12 જ્યોતિર્લીંગમાનું એક એવા ઉજ્જૈનના મહાકાલેશ્વર મહાદેવજીની વિશેષ પૂજા રૂપે કાળી ચૌદશ નિમિતે જેમ ભાતના પીંડથી ઢાંકી દેવામાં આવે છે. તે જ રીતે ગુજરાતમાં એક માત્ર અંકલેશ્વર ખાતે કાળી ચૌદશ નિમિતે બપોર બાદ ભગવાન શંકરના શિવલિંગને ભાતના પીંડથી શાસ્ત્રોક્ત વિધિ સાથે ઢાંકી દેવામાં આવે છે. તેના દર્શન અને મહાઆરતીનો લાભ લેવા હજ્જારોની સંખ્યામાં ભક્તો ઉમટી પડે છે.